## Uputa o registraciji i objavljivanju registriranih kolektivnih ugovora

### NN 29/1992 (19.5.1992.), Uputa o registraciji i objavljivanju registriranih kolektivnih ugovora

# MINISTARSTVO RADA, SOCIJALNE SKRBI I OBITELJI

Na temelju članka 98. stavak 2. Zakona o radnim odnosima ("Narodne
novine", br. 25/92 - pročišćeni tekst) i članka 91. Zakona o upravi
("Narodne novine", br. 16/78, 50/78, 29/85, 48/85, 41/80, 47/90
i 53a/91) Ministar reda, socijalne skrbi i obitelji, donosi

## UPUTU

### o registraaji i objavljivanju registriranih kolektivnih ugovora

Članak 1.

Uputom o registraciji i objavljivanju registriranih kolektivnih ugovora
(u daljnjem tekstu: Uputa) uređuje se način upisa, vođenja registra kolektivnih
ugovora i njegov sadržaj, te način objave registriranih kolektivnih ugovora,

Članak 2.

Registracija kolektivnih ugovora provodi se u Ministarstvu rada, socijalne
skrbi i obitelji (u daljnjem tekstu: Ministarstvo).

Članak 3.

Strane kolektivnog ugovora dostavljaju najmanje četiri istovjetna primjerka
zaključenog kolektivnog ugovora Ministarstvu na registraciju u roku 30
dana po zaključivanju Ukoliko jedna od strana postupi u skladu sa stavkom
i ovoga članka druga se strana smatra oslobođenom od iste obveze.

Članak 4.

Uz zaključeni kolektivni ugovor iz članka 3. ove Upute obvezno se dostavljaju
dokazi o ovlaštenju za potpis kolektivnog ugovora strana koje su kolektivni
ugovor zaključile i zahtjev za registraciju. Bez dokaza iz stavka 1. ovoga
članka registracija se ne može provesti.

Članak 5.

Nakon primitka zaključenog kolektivnog ugovora Ministarstvo:

- ocijenjuje i daje mišljenje na odredbe kolektivnog ugovora da li su
u skladu sa zakonom, Općim kolektivnim ugovorom, odnosno odgovarajućom
međunarodnom konvencijom;

- registrira kolektivni ugovor u roku 30 dana po primitku zahtjeva ukoliko
ocijeni da nema nedostataka u skladu s gore navedenim stavkom;

- vraća potpisnicima kolektivni ugovor s mišljenjem o nedostacima na
doradu, ukoliko utvrdi da kolektivni ugovor nije u skladu sa zakonom, Općim
kolektivnim ugovorom, odnosno odgovarajućom međunarodnom konvencijom. Rok
za doradu ne može biti duži od 15 dana. Ukoliko potpisnici dorađeni tekst
kolektivnog ugovora ne dostave u navedenom roku, Ministar će izvršiti registraciju
kolektivnog ugovora i može pokrenuti postupak zbog njegove neusklađenosti,
u skladu sa zakonom.

Članak 6.

Registracija kolektivnih ugovora obuhvaća:

- upis kolektivnog ugovora u knjigu Registra kolektivnih ugovora;

- otvaranje zbirke isprava (dosijea) upisom brojčane oznake iz knjige
Registra kolektivnih ugovora na korice dosijea;

- upis broja iz knjige Registra kolektivnih ugovora na sve primjerke
kolektivnog ugovora koji su priloženi zahtjevu za registraciju;

- upis mjesta i datuma registracije na prednju stranu kolektivnih ugovora.
Registracija kolektivnih ugovora ovjerava se pečatom i potpisom za registraciju
ovlaštene osobe

Članak 7.

Registracija kolektivnog ugovora provodi se na način da se u knjigu
Registra kolektivnih ugovora upisuju svi podaci označeni na obrascu knjige
koji se odnose na prvi upis. Podaci iz stavka l. ovoga članka upisuju se
u knjigu Registra kolektivnih ugovora tintom ili kemijskom olovkom. Greške
prilikom upisa ispravljaju se tako da se prije upisana riječ ili više riječi
precrtaju tako da ostanu čitljive, a novi se podaci čitljivo ispisuju iznad
precrtanih. Ispravak se upisuje crvenom tintom ili crvenom kemijskom olovkom.
Uz svaki ispravak iz prethodnog stavka stavlja se datum i potpis osobe
koja vodi Registar.

Članak 8.

Broj iz knjige Registra kolektivnih ugovora pod kojim je kolektivni
ugovor registriran upisuje se na sve podneske i pismena koja se odnose
na taj kolektivni ugovor (sporazum o nastavku važenja ili prestanku važenja,
izmjene i dopune i dr.), a registracija svih daljnjih podnesaka i pismena
koji se odnose na taj kolektivni ugovor provodi se na način predviđen člankom
6. ovih Uputa za kolektivne ugovore

Članak 9.

Po završetku registracije kolektivnog ugovora će se:

1. jedan primjerak registriranog kolektivnog ugovora odložiti u arhivu
(Ministarstva);

2. jedan primjerak registriranog kolektivnog ugovora uložiti u dosije;

3. dva primjerka registriranog kolektivnog ugovora dostaviti ugovornim
stranama koje su ugovor zaključile (svakoj po jedan) u roku 15 dana od
izvršene registracije.

Članak 10.

Ministarstvo vodi evidenciju o svim zaprimljenim zahtjevima za registraciju
kolektivnih ugovora.

Članak 11.

Registrirani kolektivni ugovor objavljuje se u "Narodnim novinama"
u roku 30 dana po izvršenoj registraciji. Iznimno od odredbe stavka 1.
ovoga članka registrirani kolektivni ugovori zaključeni prema članku 94.
stavak 6., 7. i 8. Zakona o radnim odnosima objavljuju se u službenom glasilu
određenom u Statutu općine, županije ili Grada Zagreba prema sjedištu organizacije
odnosno poslodavca. Za objavljivanje iz stavka 1. i 2. ovoga članka zadužene
su strane na koje se zaključeni kolektivni ugovor odnosi

Članak 12.

Registrirani kolektivni ugovor osim objavljivanja na način kako je predviđeno
u članku 11. ove Upute trajno je istaknut na oglasnoj ploči organizacije
odnosno poslodavca.

Članak 13.

Registar kolektivnih ugovora tiska se u obliku tvrdo ukoričene knjige
sa 100 listova formata A3. Strane knjige označene su brojevima i pokrivene
konopčičima koji su s unutarnje strane zapećačeni vojkom na koji je utisnut
službeni žig. Na koricama knjige Registra kolektivnih ugovora označava
se tekst: "Registar kolektivnih ugovora".

Članak 14.

Knjiga Registra kolektivnih ugovora vodi se u Ministarstvu. Na listu
između korica i prvog upisnog lista (obrasca) upisan je naziv i sjedište
Ministarstva, te broj knjige rimskim brojevima (ako ih je više).

Članak 15.

Obrazac knjige Registra kolektivnih ugovora obuhvaća, slijedeče podatke:

- redni broj ;

- šifra kolektivnog ugovora (koja označava vrstu kolektivnog ugovora);

- naziv ugovornih strana;

- datum zaključivanja kolektivnog ugovora;

- datum registracije kolektivnog ugovora - vrijeme za koje je kolektivni
ugovor zaključen;

- sporazum o produženju valjanosti kolektivnog ugovora;

- izmjene i dopune kolektivnog ugovora

a) datum zaključivanja sporazuma odnosno izmjena i dopuna kolektivnog
ugovora;

b) konačni datum valjanosti produženog kolektivnog ugovora;

- rješavanje sporova iz kolektivnog ugovora

a) sastav arbitražnog vijeća

b) broj odluke

c) datum odluke ;

- prestanak važenja kolektivnog ugovora;

- napomene (postupak usklađivanja u skladu s člankom 96. Zakona o radnim
odnosima);

- potpis ovlaštene osobe (koja vodi registar).

Članak 16.

Uz knjigu Registra kolektivnih ugovora Ministarstvo vodi i zbirku isprava
(dosije) u koju ulaže po jedan primjerak registriranog kolektivnog, ugovora,
izmjene i dopune registriranog kolektivnog ugovora, sporazum o produženju
valjanosti registriranog kolektivnog ugovora, sve druge ispravke, zapisnike,
rješenja, zaključke, službene zabilješke i dr. Broj knjige Registra kolektivnih
ugovora ujedno je i broj zbirke isprava (dosijea).

Članak 17.

Knjiga Registra kolektivnih ugovora vodi se u vremenu od 1. sijećnja
do 31. prosinca tekuće godine, kada s, smatra zaključenom i odlaže u arhivu.
Iznimno od stavka 1. ovoga članka knjiga Registra kolektivnih ugovora u
1992. godini počet će se voditi u roku 30 dana od dana donošenja ove Upute.

Članak 18.

Stupanjem na snagu ove Upute prestaje važiti Uputstvo o registraciji
kolektivnih ugovora ("Narodne novine", broj 36/90, 44/90 i 46/90).

Članak 19.

Ova Uputa stupa na snagu osmoga dana od dana objave u "Narodnim
novinama".

Klasa:112-07/92-01/09

Urbroj : 524-02-92-1

Zagreb, 6. svibnja 1992.

Ministar rada, socijalne skrbi i obitelji

**mr. Josip Juras, v. r.**

Uputa, NN 29/1992-721